**HEA EESKUJU**

**NELE KAROLIN LINDLO**

Rakvere Reaalgümnaasium

Nele on tasane ja alandlik tüdruk, kelle süda on suur hoolima ja käed külge lööma seal, kus abi on vaja. Nele hoolib väga oma kodukoha noortest. Kunda ei ole tegelikult väga kerge olustikuga koht, kus elada, eriti noortel, kes otsivad tegevust. Nele Karolini põhitegevusteks on hetkel gümnaasiumi lõpuklassis õppimine, Fusion koori ja Friendship noortekate eestvedamine ning Rakvere Gümnaasiumi filmifestivalile sponsorite leidmine. Iganädalaselt käib Nele ka Kunda linnaorkestris kellamängu mängimas.

Nele veab juba teist aastat sellist noortekogunemist nagu Friendship noortekas, mis toimub kord kuus. Tegemist on Rakvere Karmeli koguduse Kunda noorsootöö haruga. Pakutakse noori ülesehitavat keskkonda, kus räägitakse elulistel teemadel. See on kodune keskkond, kus kõik on oodatud just sellistena nagu nad on. Nele juhib umbes kümne liikmelist meeskonda, kes on kõik ka ise väga tegusad noored. Lisaks Kunda noortekate eestvedamisele jääb tal aega ka kaasjuhina eestvedada Fusion’i nimelist koori Rakveres. Nele on ühtlasi silmapaistev õpilane. Ta on erakordselt hea sõnasepp, kuid ka äärmiselt osav reaalainetes. Nele Karolini auhinnapagasis on saavutusi eesti keele olümpiaadi maakondlikest voorudest, kodunduse olümpiaadilt, kirjandivõistlustelt, matemaatika, bioloogia ja muusika olümpiaadidelt. Samuti aitab ta kaasa Rakvere Gümnaasiumi filmifestivali korralduses ja mängib Kunda linnaorkestris kellamängu.

1. Kodukoha noortest hoolimine ja nendega tegelemine

2. Suurepäraste juhtimisomadustega noor, kes on eeskujuks omavanustele

3. Noor, kes peab samaväärselt tähtsaks ühiskondlikku aktiivsust kui ka väga head õpiedukust.

Nele Karolin väärib Hea Eeskuju tiitlit, sest ta näitab oma tegudega, et kes teeb, see jõuab, ja kõike, mida ta teeb, teeb ta südamega.

HEA EESKUJU ESITAJA

Kadi Tingas